„13. ČAIKA KAUSS KLASIKA”
Spiningošana no laivas ar mākslīgo mānekli.
NOTEIKUMI
1. Dalībnieki un pieteikšanās

Čaika Kauss Klasika var piedalīties:
ČAIKA īpašnieki, uzlūgtās personas un personas kuras iepriekš piedalījušās ČAIKA organizētās sacensībās.

Pieteikšanās ir brīvprātīga, piesakoties dalībnieki apņemas ievērot Latvijas Republikā spēkā esošos normatīvos aktus, noteikumus, likumus, Čaika kauss klasika sacensību nolikumu un noteikumus, galvenā tiesneša lēmumus un norādījumus, kā arī dod atļauju Čaika un Čaika akreditētām personām sava vārda uzvārda, pasākuma laikā iegūtā audio vai vizuālā (video, foto) materiāla izmantošanu pēc Čaika un Čaika akreditētās personas ieskatiem reklāmai vai pasākuma atspoguļošanai.

Pietiekšanās līdz 27.09.2026 obligāta, e-pasts caika2011@inbox.lv vai WhatsApp 29107325, piesakoties jānorāda vārds uzvārds, tel. numurs katram dalībniekam un komandas nosaukums.

Vietu skaits ierobežots līdz 50 (piecdesmit) komandām (laivām). Priekšroka tiem kuri reģistrējās pirmie.
Sacensību dienā komandu sacensībām Čaika administrācijas ēkā var piereģistrēt viens no abiem komandas dalībniekiem, pēc mērlineāla saņemšanas var doties uz izvēlēto starta vietu, laivas ielaišanas vieta nav ierobežota.
Dalība un/vai akreditācija pasākumā var tikt atteikta, tai skaitā ierobežotu vietu skaita dēļ.

Bez paskaidrojumiem dalība un akreditācija tiks atteikta, ja persona iepriekš ir nievājoši izteikusies par Čaika, tās īpašniekiem vai amatpersonām, Čaika kauss, tā organizatoru, galveno tiesnesi, sponsoru vai atbalstītājiem, nav apmierināta ar noteikumiem (tai skaitā izteikusi apņemšanos tos neievērot) Čaika valdes, organizatora vai tiesneša lēmumiem, mēģinājusi šantažēt vai izteikusi draudus traucēt pasākumu norisei vai bojāt organizatora, atbalstītāju vai dalībnieku reputāciju vai pārkāpusi nolikumu un noteikumus zaudējot galvenā tiesneša un/vai citu dalībnieku uzticību par godīgas spēles principa ievērošanu turpmāk. 
2. ČAIKA KAUSS KLASIKA vispārējie noteikumi.

Pasākuma dienā, norādītajā laikā, komandas viens vai abi pārstāvji reģistrē komandu.
Pēc reģistrācijas var doties uz laivas ielaišanas vietu (Čaika garāžu vai citu vietu) un makšķerēšanas vietu .

Maksimālais ātrums uz ūdens noteikts 50 km/h un jāievēro noteiktie ātruma ierobežojumi. Galvenā tiesneša vai tiesneša palīga ar mērierīci noteiktais ātrums nav apstrīdams.
Starts ir makšķerēšanai paredzēta laika sākums, spiningot var tikai makšķerēšanai atvēlētajā laikā.

Makšķerēšana atļauta spiningojot. Vienlaicīgi atļauts pielietot vienu spiningu, kurš aprīkots ar vienu mākslīgu ēsmas imitāciju, sagatavotu rīku skaits nav ierobežots. Par ēsmu aizliegts izmantot dzīvu vai beigtu ēsmas zivtiņu. Palīdzot uztvert zivi uztveramajā tīkliņā 
Aizliegts izmantot Panoptix LiveScope, ActiveTarget vai līdzīgas tehnoloģijas, eholotes var izmantot lietojot lejas vai sānu skatus.

Bez tiesneša atļaujas makšķerēšanai atvēlētajā laikā laivu pamest aizliegts.

Ieskaitē pieņem sekojošu sugu zivis: asaris – minimālais izmērs 20 cm, līdaka, zandarts, sams, lasis, taimiņš, meža vimba, sapals – minimālam izmēram jāatbilst noteikumiem.

Vērtēti tiek punkti, ko dod 7 (septiņu) lielāko noķerto zivju garumu kvadrātu summai, ja loms reģistrēts atbilstoši šiem noteikumiem.
Sacensību laikā sacensību dalībnieku laivas nedrīkst tuvoties viena otrai tuvāk par 49 metriem, sacensību dalībnieki nedrīkst traucēt citiem makšķerniekiem. 
Sacensības norises laikā aizliets atrasties manāmā alkohola reibumā, manāmu reibuma stāvokli nosaka galvenais tiesnesis un tiesneša lēmums nav apstrīdams.

Ar savu uzvedību uz ūdens un sauszemes aizliegts radīt neērtības citiem dalībniekiem vai citām personām kuras atrodas uz ūdens, tai skaitā .
Visas atkāpes no nolikuma saskaņojamas ar galveno tiesnesi.

3. Loma reģistrēšana.

3.1. Tiem kas patur lomu

Uzrādīt lomu galvenajam tiesnesim mērīšanai līdz 14:45

3.2. Tiem kuri atbrīvo lomu

Foto mobilā telefona aplikācijā WhatsApp, kur redzams zivs uz pasākumā dienā izsniegtas mērlentes ar kreiso sānu uz augšu jānosūta galvenajam tiesnesim 5 min, pēc zivs noķeršanas, ne vēlāk kā 13:35, uzfilmēt zivs atlaišanu

3.3. Tiem kuri patur daļa loma

Daļu loma iesniegt kā norādīts 3.1., daļu kā 3.2..

Izmēru nosaka galvenais tiesnesis, kura lēmums nav apstrīdams, dalībniekiem, kuri pretendēs uz godalgoto vietu un lomu atbrīvojuši, var tikt pārbaudīti atbrīvošanas video, kurus tiesnesis var palūgt uzrādīt līdz apbalvošanas ceremonijai.

Aizliegts nodot lomu citai komandai, uzrādīt zivis kuras noķertas ārpus sacensību laika vai savādāk krāpties, sods abiem sportistiem, liegums piedalīties ILGKS Čaika rīkotajās sacensībām uz mūžu, vainu var mīkstināt savlaicīgi atdzīstoties.

UZMANĪBU!!! Nevērtēs lomu, kas iesniegts pēc norādītā laika, neskaidrus foto vai foto, kuros būs redzamas asinis. Aizliegts atbrīvot zivis, kuras asiņo. Anulēs rezultātu par tām zivīm, par kurām nevarēs uzrādīt atbrīvošanas video, izņemot, ja loms tiks mērīts uz vietas. 
4. Uzvarētāju noteikšana.
Augstāko vietu iegūst komanda ar vislielāko punktu skaitu.

Vienādu punktu gadījumā uzvar tas dalībnieks, kurš rezultātu sasniedzis ar vismazāk zivīm, vienādu zivju skaita gadījumā, tas dalībnieks, kura lomā ir vislielākā zivs, ja lielāko zivs izmērs sakrīt, uzvar komanda, kurai lomā ir visvairāk zivju sugu.

5. Apbalvošana

Apbalvo komandas, kuras ieguvušas 1., 2. un 3.vietu.

Var tikt piešķirtas balvas par citiem sasniegumiem

6. Reklāma, foto, video un atspoguļošana tai skaitā soc. tīklos (facebook, tiktok, instagram, web lapas utt.)

Bez saskaņošanas ar pasākuma organizatoru, pasākuma norises vietā reklāmu novietot vai dalīt aizliegts.

Reklāma nedrīkst atspoguļot no sacensībām diskvalifivalificētus dalībniekus vai no sporta atstādinātas personas, uzņēmumus, viņu zīmolus vai biedrības. Reklāma uz laivas vai apģērba nav aizliegta, novietošana pasākuma norises vietā saskaņojama iepriekš.
Personām kuras nav sacensību dalībnieki vai organizatori audio, foto vai video materiālu uzņemšanai pasākuma laikā vai pasākuma atspoguļošanai nepieciešams līdz 15.09.2026 saņemt akreditāciju un preses karti. Čaika pārstāvis – Kaspars Zvaigzne. tel. 29107325.
Visām personām bez organizatora atļaujas stingri aizliegts publicēt vai savādāk izplatīt sociālajos tīklos (Facebook, Instagram, TikTok u.c.) vai citā tīmekļa vietnē (mājas lapā) vai jebkurā citā vietā jebkurus dalībnieku video vai foto kuri uzņemti pasākuma norises vietā un laikā. Aizliegums neattiecas uz dalībnieku “selfijiem” vai savām fotogrāfijas kurās nav redzami citi sacensību dalībnieki.

ČAIKA  rakstiskas atļaujas aizliegts pasākuma laikā uzņemto foto, video vai ierakstīto audio materiālu izmantošana komerciāliem mērķiem vai juridisko personu vajadzībām.
Sacensību norises vietā un sacensību laikā aizliegts atklāti lietot enerģijas dzērienus, radīt iespaidu ka tie ir lietoti vai kā savādāk  saistīt sacensības ar enerģijas dzērieniem vai to lietošanu. 

Organizators nepieprasa neīstu, plānotu vai uzspēlētu emociju izrādīšanu un aizliedz izmantot pasākumu lai izveidotu materiālus kuri atspoguļo plānotas, uzspēlētas vai neīstas emocijas.
7. Sodi protesti

15 minūšu laikā pēc rezultātu apkopošanas un paziņošanas var iesniegt mutisku aizrādījumu, ja konstatē iespējamu kļūdu rezultātu aprēķinos.

Rakstisku protesti kopā ar drošības naudu 50 EUR apmērā tiek pieņemti 15 min. pēc rezultātu apkopošanas un paziņošanas. Ja protests tiek apmierināts, drošības nauda tiek atgriezta protesta iesniedzējam. Ja rakstiska protesta sastādīšanai nepieciešams papildus laiks, par to mutiski jāinformē Čaika kauss tiesnesis.
Protesti par tiesneša lēmumiem vai konstatētiem pārkāpumiem rakstiski var iesniegt Čaika valdei 15 dienu laikā pēc pasākuma norises, nosūtot tos uz e-pastu caika2011@inbox.lv 
Informācijas izplatīšana par pārkāpumiem, lēmumiem vai iespējamiem pārkāpumiem par kuriem nav iesniegts rakstisks protests tiks uzskatīta par mēģinājumu kaitēt pasākuma dalībnieku reputācijai.

Dalībnieku, kurš pārkāpis sacensību noteikumus, galvenais tiesnesis var sodīt, izvērtējot pārkāpuma smagumu, līdz rezultātu anulēšanai, par īpaši rupjiem pārkāpumiem turpmāk bez paskaidrojumiem var atteikt dalību Čaika pasākumos.
PIEZĪME

· Dalībniekiem savlaicīgi un patstāvīgi jārūpējas par laivām, to aprīkojumu.

· Dalībnieki par savu drošību uz ūdens pilnā mērā atbild tikai personīgi.

· Kooperatīva biedri atbild par savu, ģimenes locekļu un pieaicināto personu drošību.

· Kategoriski aizliegts makšķerēt kuģu ceļos, traucēt kuģiem, šķērsojot to kursu.
APŅEMŠANĀS.
ILGKS ČAIKA nodrošina ka atrašanās vietas dati netiek vākti vai savādāk apkopoti un informācija par zivju ieguves vietām netiks izmantota personīgām vai komercijas vajadzībām, tā netiks nodota citām komandām (ne sacensību laikā, ne pēc sacensībām) vai makšķerēšanas gidu pakalpojumu sniedzējiem.

Nebūtiski asins pilieni netiks izmantoti lai formāli anulētu rezultātu un, attiecīgi zivīm nav jānoslauka gļotu aizsargslānis pirms foto veikšanas. 

Vēlamies informēt, ka ČAIKA, ČAIKA vadība, sacensību tiesnesis nav atkarīgs no atbalstītājiem un nepastāv interešu konflikts. 

Lūgums neuzspēlēt emocijas, ČAIKA Jūsu emocijas nepārdod un nemaina, ČAIKA vēlas patiesas sacensības bez publiskas izrādīšanās un teātra.

Apstiprināts 

ILKS ČAIKA Valdes sēdē 2026.gada 29.augustā
